لێرەدا، ئەوەمان بۆ دەردەکەوێت، کە ئەگەرچی پەشێو بە جەستە لە نیشتمان دوورکەوتۆتەوە، بەڵام بەروح، بە بیرکردنەوە، بەیادەوەری، خەیاڵی هەر لای کوردستانە. بۆیەشە لە گەڵ سەفەری خۆیدا، نیشتمان بە هەموو بوونەکانیەوە، لە بڕبڕەى پشتو خوێنى گیانیدا، هەڵگرتووە.لێرەوەش ئەوەمان بۆ دەردەکەوێت کە تەنانەت ئەو ساڵانەشی کە پەشێو لە غەریبیدا بوەو دووربوە لە نیشتمان، بۆ چرکەیەکیش وڵاتەکەى لە بیر نەکردوە.بە ڵکو هەمیشە بە خەیاڵو یادەوەری ئەو ڕۆژانەژیاوە کە لە نیشتمان بوە.تەنانەت هەموو جوانییەکانى مەنفاش نەیانتوانیوە، خوڕەى ئاوى زێیەکى ئەم کوردستانەو گوڵەگەنمێکى نیشتمانى ئەوی لە بیر بەرنەوە. ئایا لە مەنفاش گوڵە گەنمو خوڕەى ڕووبار نییە؟ ئەی بۆ پەشێو خەیاڵی هەر تەنهالای سروشتو کانیو کارێزەکانى کوردستانە؟ ئەگەر ئەمە ئەو پەڕی خۆشەویستى خاکو نەتەوەو نیشتمان نەگەیەنێت. بۆیە لە شیعرێکی دیکەیدا دەڵێت:_